Bertill Nordahl | Litteratursiden
Bertill Nordahl blev født d.11 juli 1951 i Brønshøj, København.
Barndom og ungdom blev tilbragt i Helsingør, men først og fremmest i bydelen Vejgård i Ålborg.
Er læreruddannet fra Esbjerg Seminarium 1975 og har undervist i folkeskolen fra 1975 til 1991.
Bertill Nordahl var i 1976 med til at starte Mandebevægelsen i Esbjerg.
Arbejdet indenfor mandebevægelsen fortsatte senere i København, hvor han i perioden 1977-81 var med i diverse basis- og emnegrupper og bl.a. med til at etablere forlaget MANDETRYG, der eksisterede i perioden 1978-81.
Bertill Nordahl har boet alene, i bofællesskab og kollektiv, i parforhold og ægteskab, og han har to børn.
Bertill Nordahl har rejst i de nordiske lande og i de fleste europæiske samt i USA og i Østen - Thailand, Vietnam, Hong Kong, Kina og Japan.
Bertill Nordahl har siden årsskiftet 1990/91 levet som forfatter, foredragsholder og forlægger - og lejlighedsvis maler!
Han er medlem af Dansk Forfatterforening og har i to perioder (1992-95 og 1997- ) været aktiv i BU- (børne- og ungdomsforfattere)STYRELSEN, ligesom han i begge perioder har været BU-STYRELSENs repræsentant i Dansk Forfatterforenings bestyrelse.